2014.gada 7.janvārī Noteikumi Nr. 5

Rīgā (prot. Nr. 1 18.§)

**Grozījumi Ministru kabineta 2011.gada 27.decembra noteikumos Nr.1012 "Šaujamieroču, lielas enerģijas pneimatisko ieroču un gāzes pistoļu (revolveru) vienotās uzskaites kārtība"**

Izdoti saskaņā ar Ieroču un

speciālo līdzekļu aprites likuma

18.1panta sestās daļas 3.punktu

 un 47.panta otro daļu

1. Izdarīt Ministru kabineta 2011.gada 27.decembra noteikumos Nr.1012 "Šaujamieroču, lielas enerģijas pneimatisko ieroču un gāzes pistoļu (revolveru) vienotās uzskaites kārtība" (Latvijas Vēstnesis, 2011, 205.nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar [Ieroču un speciālo līdzekļu aprites likuma](http://m.likumi.lv/doc.php?id=221384) 18.1panta sestās daļas 3.punktu un 47.panta otro daļu";

1.2. papildināt noteikumus ar 7.11.apakšpunktu šādā redakcijā:

"7.11. ārstniecības iestādes par personu veselības stāvokļa atbilstību ieroču glabāšanai (nēsāšanai) un darbam ar ieročiem.";

1.3. izteikt 10.punktu šādā redakcijā:

"10. Reģistrā ārstniecības iestādes iekļauj šādas ziņas par personas veselības stāvokļa atbilstību ieroču glabāšanai (nēsāšanai) un darbam ar ieročiem:

10.1. datums, kad personai veikta pirmreizējā, kārtējā vai pirmstermiņa veselības pārbaude;

10.2. veselības pārbaudi veikušās ārstniecības iestādes nosaukums un adrese;

10.3. veselības pārbaudi veikušo ārstniecības personu vai ārstu komisijas vadītāja vārds un uzvārds;

10.4. personas vārds un uzvārds;

10.5. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

10.6. informācija par personas veselības stāvokļa atbilstību vai neatbilstību ieroču glabāšanai (nēsāšanai) un darbam ar ieročiem;

10.7. termiņš, līdz kuram jāveic kārtējā veselības pārbaude;

10.8. informācija par pirmstermiņa veselības pārbaudi:

 10.8.1. tās ārstniecības personas vai Valsts policijas amatpersonas vārds un uzvārds, kura izsniegusi nosūtījumu;

10.8.2. pirmstermiņa veselības pārbaudes nosūtījuma izsniegšanas datums;

10.8.3. informācija par pirmstermiņa veselības pārbaudē konstatētā personas veselības stāvokļa atbilstību vai neatbilstību ieroču glabāšanai (nēsāšanai) un darbam ar ieročiem.";

1.4. svītrot 19.punktā skaitli "10.";

1.5. papildināt 21.punktu aiz skaitļiem un vārdiem "8. un 9.punktā" ar skaitļiem un vārdiem "kā arī 10.4. un 10.5.apakšpunktā";

1.6. papildināt 23.punktu aiz vārdiem "Šo noteikumu" ar skaitli un vārdu "10. un";

1.7. papildināt II nodaļu ar 25.1 punktu šādā redakcijā:

"25.1 Ārstniecības iestādes iekļauj reģistrā šo noteikumu 10.punktā minētās ziņas divu darbdienu laikā pēc veselības pārbaudes veikšanas automatizētajā tiešsaistes pārraides režīmā."

2. Noteikumi stājas spēkā 2014.gada 1.jūlijā.

Ministru prezidents Valdis Dombrovskis

Iekšlietu ministrs Rihards Kozlovskis